એક-બે મુદ્દાની વાત ધ્યાન પર મૂકીએ. દેશમાં લાખો પરિવારો છાપરાં વિનાના છે. એ સાથે જ દેશમાં લાખો પરિવારો કાળાં નાણાંનું રોકાણ કરીને રહેઠાણનાં ઘરો હાથવગાં કરે છે. આ ઘરો ખાલી પડ્યાં છે. આના વેચાણભાવ કરોડોમાં જાય છે. આવડી મોટી રકમ ઘરબારવિહોણા રોકી શકતા નથી. આવા ખાલી પડેલા તમામ ફ્લેટો કબજે લઈને સરકારે ઘરબાર વગરના પરિવારોને સોંપી દેવા જોઈએ, પણ કોઈ પણ સરકારથી આ કામ થઈ શકશે નહિ, કેમ કે મોટા ભાગના આ ખાલી પડેલા ફ્લેટો રાજકારણીઓએ જ પોતાની બેઠકની જગ્યાએ ચીટકાડેલા છે.